นานๆ ทีจะเจอร้านขนมจีนข้างทางรสเผ็ดร้อน ให้กิน แทนร้านก๋วยเตี๋ยวที่หาง่ายกว่าเซเว่น

จุดเด่นของร้านอยู่ที่ผักเคียงชามใหญ่ที่วางอยู่บนโต๊ะให้กินแกล้มได้ไม่อั้น แถมราคาต่อหนึ่งอิ่มก็แสนถูก 18-30 บาท นอกจากราคาแล้ว ความหลากหลายของน้ำยา ก็มีให้เลือกทั่วทิศในไทย ไม่ว่าจะเป็นน้ำยาป่า น้ำยากะทิ น้ำพริก ใครชอบเผ็ดร้อนแนะนำน้ำยาแกงใต้ หรือจะหนีขึ้นเหนือก็ยังมีน้ำเงี้ยวอีกด้วย ภาคกลางสุดๆ เห็นจะเป็นแกงเขียวหวานไก่

คงเพราะกลัวว่าจะทานผักหมดโต๊ะ จนหยดสุดท้ายของน้ำยา น้ำยาที่ราดขนมจีนเลยไม่เยอะมาก
 แต่ถึงขนมจีนจานไม่โตแต่เมื่อทานคู่ผักที่ไม่อั้นก็เล่นเอาจุกได้เหมือนกัน 